A vallási tiltakozások miatt Balin rendezik a Miss World döntőjét | Szórakozás | Szeged - delmagyar.hu
Szórakozás > A vallási tiltakozások miatt Balin rendezik a Miss World döntőjét
A vallási tiltakozások miatt Balin rendezik a Miss World döntőjét
2013.09.09. 08:06
A döntőt eredetileg Dzsakarta közelében tartották volna meg szeptember 28-án, de a helyszínen napok óta százak demonstráltak a rendezvény ellen.
"Egy ilyen verseny a tárgyak szintjére degradálja a nőket és sérti az iszlámot" - hangoztatta korábban Amidhan Sabrah, az indonéz ulémák tanácsa (muszlim vallási vezetők tanácsa) vezetője.
A szervezők korábban módosították a verseny szokásos menetét a vendéglátó országra való tekintettel: a 131 versenyező fürdőruha helyett hagyományos strandruhát, például szárongot visel majd. "Nem akarunk senkit felbosszantani vagy olyan helyzetbe kerülni, amelyben tiszteletlennek tűnünk, ezért minden részt vevő ország szokásaira figyelemmel kell lennünk" - mondta korábban Julia Morley, a Miss World vezetője.
Az ulémák tanácsa korábban a rendezvény lemondását követelte, a vallásos erkölcsi felügyelők szemében ugyanis a szépségverseny "a hedonizmust, a materializmust és a konzumizmust" jeleníti meg és rossz példaként szolgál a muszlim fiataloknak.
Indonézia a világ legnagyobb muzulmán lakosságú országa, Bali szigete hindu többségével kivételt képez. Az ország legnagyobb turistaközpontjába évente több millió nyaraló érkezik, akik közül sokan parányi fürdőruhákban jelennek meg a tengerparton.
A találkozó nézettsége 886 ezer fő volt, a felnőtteknél 21,1 százalékos, a felnőtt férfiaknál 32… Tovább olvasom